**Meņģeles pagasta sporta svētku makšķerēšanas sacensību**

**“Mazā ezera lielā zivs 2017”**

**nolikums**

**Sacensību mērķis:**

Popularizēt makšķerēšanas sportu kā aktīvu un veselīgu sporta veidu Meņģeles pagastā;

Noteikt labāko makšķernieku komandu un individuālo makšķernieku 2017. gada 70. Meņģeles sporta svētku makšķerēšanas sacensībās “Mazā ezera lielā zivs 2017”.

**Sacensības organizē:** Meņģeles makšķernieku biedrība (MMB).

**Sacensību laiks un vieta:**

Dalībnieku reģistrācija un sektoru izloze - 12. augustā plkst. 05:00 pie Meņģeles Tautas nama.

Sacensību sākums 06:00, beigas 10:30.

Makšķerēšanas laiks – četras ar pusi stundas.

Makšķerēšana notiek no krasta izlozētajos sektoros Zvanu ezerā. Nepieciešamības gadījumā atsevišķi sektori var tikt noteikti arī Lejas ezerā.

**Sacensību galvenais tiesnesis:** Normunds Grabovskis.

**Sacensību tiesneši:** MMB biedri.

**Sacensību dalībnieki:**

Sacensības notiek ģimeņu komandu un individuālā konkurencē jauniešiem līdz 14 gadiem un pieaugušajiem. Ģimeņu komandā ir trīs dalībnieki (vīrietis, sieviete, bērns līdz 14 gadiem; vīrietis un divi bērni līdz 14 gadiem; sieviete un divi bērni līdz 14 gadiem).

**Dalības maksa:** 5 EUR (komandām 2 EUR katram dalībniekam);

**Sacensību noteikumi:**

* Sacensības notiek pēc Latvijas Republikā noteiktajiem makšķerēšanas noteikumiem. Katrs dalībnieks drīkst makšķerēt ar vienu pludiņmakšķeri, kas aprīkota ar vienu āķi;
* Makšķerēšanas vietas iebarošana ir atļauta no plkst. 05:45 pēc vietu ieņemšanas izlozētajā sektorā;
* Lomā atļauts paturēt zivis, kuru izmēri atbilst Makšķerēšanas noteikumos noteiktajiem. Noķertās karpas un amūri pēc nosvēršanas un nomērīšanas tiek atlaisti ezerā;
* Ēsmai nav atļauts izmantot dzīvās zivtiņas;
* Sacensību laikā noķertās zivis tiek turētas uzglabāšanas tīkliņos vai lielākos spaiņos ar ūdeni;
* Sacensību beigās sportisti zivis ievieto plastikāta maisiņā un nodod tiesnešiem svēršanai;
* Par sacensību rezultātu viltošanu, nepatiesu ziņu sniegšanu sacensību dalībnieks var tikt diskvalificēts;
* Sacensību dalībnieks, atrodoties pie ūdens, pats ir atbildīgs par risku un drošības noteikumu ievērošanu;
* Noķertās zivis pēc svēršanas izlozes kārtībā tiek izdalītas pagasta iedzīvotājiem.

**Uzvarētāju noteikšana:**

Par uzvarētāju komandu un individuālajā vērtējumā kļūst dalībnieki, kuriem ir vislielākais noķerto zivju svars.

Vienāda svara gadījumā uzvarētājs ir tas, kurš noķēris lielāko zivi.

**Uzvarētāja apbalvošana:**

Pirmo triju vietu ieguvēji komandu un individuālajā vērtējumā gan jauniešiem, gan pieaugušajiem tiek apbalvoti ar diplomiem un piemiņas medaļām, kā arī MMB un firmas SALMO speciālbalvām.

Atsevišķi tiek apbalvots arī lielākās zivs noķērējs.

Iespējamas divas pārsteiguma balvas.

**Papildus nosacījums:** Skatītāji un līdzjutēji drīkst atrasties sektora tuvumā ne tuvāk par 10 m no makšķernieka.

**Pieteikumi:** Vārdiskos pieteikumus iesūtīt uz e-pastu [aivarsbramanis@gmail.com](mailto:aivarsbramanis@gmail.com) vai pa telefonu 29414616 līdz **š.g. 31. jūlijam**.